title: Provedbena uredba Komisije (EU) 2021/1688 оd 20. rujna 2021. o izmjeni Provedbene uredbe (EU) 2020/1201 u pogledu popisâ biljaka domaćina i navedenog bilja te testova za utvrđivanje prisutnosti organizma Xylella fastidiosa

text:
                  21.9.2021

                  HR

                  Službeni list Europske unije

                  L 332/6

         PROVEDBENA UREDBA KOMISIJE (EU) 2021/1688
         оd 20. rujna 2021.
         o izmjeni Provedbene uredbe (EU) 2020/1201 u pogledu popisâ biljaka domaćina i navedenog bilja te testova za utvrđivanje prisutnosti organizma Xylella fastidiosa

         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 28. stavke 1. i 2.,
         budući da:

                     (1)

                     Provedbena uredba Komisije (EU) 2020/1201 (2) primjenjuje se od kolovoza 2020. s ciljem sprečavanja unošenja organizma Xylella fastidiosa (Wells et al.) („navedeni štetni organizam”) u Uniju i njegova daljnjeg širenja unutar Unije.

                     (2)

                     Provedbena uredba (EU) 2020/1201 sadržava odredbu o službenim provjerama pri unošenju u Uniju. Ta se odredba odnosi na službene provjere koje se provode na mjestu ulaska u Uniju ili na mjestu odredišta utvrđenom u skladu s Direktivom Komisije 2004/103/EZ (3). Unutar novog okvira za službene kontrole uspostavljenog Uredbom (EU) 2017/625 Europskog parlamenta i Vijeća (4), Delegiranom uredbom Komisije (EU) 2019/2123 (5) utvrđena su nova pravila o službenim kontrolama koje se provode na kontrolnim točkama koje nisu granične kontrolne postaje. Delegiranom uredbom (EU) 2019/2123 stavljena je izvan snage Direktiva 2004/103/EZ s učinkom od 14. prosinca 2020. Stoga je primjereno upućivanje na tu direktivu zamijeniti upućivanjem na Delegiranu uredbu (EU) 2019/2123.

                     (3)

                     Europska agencija za sigurnost hrane ažurirala je 23. lipnja 2021. bazu podataka o biljkama domaćinima podložnima organizmu Xylella fastidiosa (Wells et al.). Priloge I. i II. Provedbenoj uredbi Komisije (EU) 2020/1201 trebalo bi stoga na odgovarajući način izmijeniti.

                     (4)

                     Radi transparentnosti i jasnoće primjereno je za svaki od testova navedenih u Prilogu IV. Provedbenoj uredbi (EU) 2020/1201 navesti digitalni identifikator objekta (DOI) kojim se omogućuje izravan pristup znanstvenim člancima u kojima se opisuju ti testovi.

                     (5)

                     Provedbenu uredbu (EU) 2020/1201 trebalo bi stoga na odgovarajući način izmijeniti.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) 2020/1201 mijenja se kako slijedi:

                        (1)

                        u članku 33. stavak 1. zamjenjuje se sljedećim:

                           „1.   Sve pošiljke biljaka domaćina unesene u Uniju iz treće zemlje podvrgavaju se službenim provjerama na graničnoj kontrolnoj postaji prvog prispijeća u Uniju ili na kontrolnoj točki u slučajevima i uvjetima utvrđenima u Delegiranoj uredbi Komisije (EU) 2019/2123”;

                        (2)

                        Prilog I. zamjenjuje se tekstom iz Priloga I. ovoj Uredbi;

                        (3)

                        Prilog II. zamjenjuje se tekstom iz Priloga II. ovoj Uredbi;

                        (4)

                        Prilog IV. zamjenjuje se tekstom iz Priloga III. ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  Provedbena uredba Komisije (EU) 2020/1201 od 14. kolovoza 2020. o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije (SL L 269, 17.8.2020., str. 2.).

            (3)  Direktiva Komisije 2004/103/EZ od 7. listopada 2004. o provjerama identiteta i zdravstvenog stanja bilja, biljnih proizvoda ili drugih nadziranih predmeta navedenih u dijelu B Priloga V. Direktivi Vijeća 2000/29/EZ, koji se mogu obavljati na mjestu koje nije točka ulaza u Zajednicu ili na mjestu u blizini te o navođenju uvjeta koji se odnose na te preglede (SL L 313, 12.10.2004., str. 16.).

            (4)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).

            (5)  Delegirana uredba Komisije (EU) 2019/2123 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za utvrđivanje u kojim slučajevima i pod kojim uvjetima se provjere identiteta i fizičke provjere određene robe mogu obavljati na kontrolnim točkama, a provjere dokumentacije na udaljenosti od graničnih kontrolnih postaja (SL L 321, 12.12.2019., str. 64.).

            PRILOG I.
            Prilog I. Provedbenoj uredbi (EU) 2020/1201 zamjenjuje se sljedećim:

                     „PRILOG I.

                        Popis bilja za koje se zna da je podložno jednoj ili više podvrsta navedenog štetnog organizma („biljke domaćini”)

                        Acacia

                        Acer

                        Adenocarpus lainzii

                        Albizia julibrissin Durazz.

                        Alnus rhombifolia Nutt.

                        Amaranthus retroflexus L.

                        Ambrosia

                        Ampelopsis arborea (L.) Koehne

                        Ampelopsis brevipedunculata (Maxim.) Trautv.

                        Ampelopsis cordata Michx.

                        Anthyllis hermanniae L.

                        Artemisia

                        Asparagus acutifolius L.

                        Athyrium filix-femina

                        Baccharis

                        Brassica

                        Calicotome spinosa (L.) Link

                        Calicotome villosa (Poiret) Link

                        Callicarpa americana L.

                        Callistemon citrinus (Curtis) Skeels

                        Calluna vulgaris (L.) Hull

                        Carya

                        Catharanthus roseus

                        Celtis occidentalis L.

                        Cercis canadensis L.

                        Cercis occidentalis Torr.

                        Cercis siliquastrum L.

                        Chamaecrista fasciculata (Michx.) Greene

                        Chenopodium album L.

                        Chionanthus

                        Chitalpa tashkentensis T. S. Elias & Wisura

                        Cistus

                        Citrus

                        Clematis cirrhosa L.

                        Coelorachis cylindrica (Michx.) Nash Coffea

                        Conium maculatum L.

                        Convolvulus cneorum L.

                        Coprosma repens A.Rich.

                        Coronilla

                        Cyperus eragrostis Lam.

                        Cytisus

                        Digitaria

                        Diospyros kaki L.f.

                        Diplocyclos palmatus (L.) C.Jeffrey

                        Dodonaea viscosa (L.) Jacq.

                        Echium plantagineum

                        Elaeagnus angustifolia L.

                        Encelia farinosa A. Gray ex Torr.

                        Eremophila maculata (Ker Gawler) F. von Müller.

                        Erigeron

                        Erodium moschatum (L.) L'Hérit.

                        Erysimum hybrids

                        Euphorbia chamaesyce L.

                        Euphorbia terracina L.

                        Euryops chrysanthemoides (DC.) B.Nord

                        Euryops pectinatus (L.) Cass.

                        Fagus crenata Blume

                        Fallopia japonica (Houtt.) Ronse Decr.

                        Fatsia japonica (Thunb.) Decne. & Planch.

                        Ficus carica L.

                        Fortunella

                        Frangula alnus Mill.

                        Fraxinus

                        Genista

                        Ginkgo biloba L.

                        Gleditsia triacanthos L.

                        Grevillea juniperina Br.

                        Hebe

                        Helianthus

                        Helichrysum

                        Heliotropium europaeum L.

                        Hemerocallis

                        Hevea brasiliensis (Willd. ex A.Juss.) Müll.Arg.

                        Hibiscus

                        Humulus scandens (Lour.) Merr.

                        Ilex aquifolium L.

                        Ilex vomitoria Sol. ex Aiton

                        Iva annua L.

                        Jacaranda mimosifolia D. Don

                        Juglans

                        Juniperus ashei J. Buchholz

                        Koelreuteria bipinnata Franch.

                        Lagerstroemia

                        Laurus nobilis L.

                        Lavandula

                        Lavatera cretica

                        Ligustrum lucidum L.

                        Liquidambar styraciflua L.

                        Lonicera implexa

                        Lonicera japonica Thunb.

                        Lupinus aridorum

                        Lupinus villlosus

                        Magnolia grandiflora L.

                        Mallotus paniculatus (Lam.) Müll.Arg.

                        Medicago arborea L.

                        Medicago sativa L.

                        Metrosideros

                        Mimosa

                        Modiola caroliniana (L.) G. Don

                        Morus

                        Myoporum insulare R. Br.

                        Myrtus communis L.

                        Nandina domestica Murray

                        Neptunia lutea (Leavenw.) Benth.

                        Nerium oleander L.

                        Olea

                        Osteospermum ecklonis DC.

                        Osteospermum fruticosum (L.) Norl.

                        Parthenocissus quinquefolia (L.) Planch.

                        Paspalum dilatatum Poir.

                        Pelargonium

                        Perovskia abrotanoides

                        Persea americana Mill.

                        Phagnalon saxatile (L.) Cass.

                        Phillyrea angustifolia L.

                        Phillyrea latifolia L.

                        Phlomis fruticosa L.

                        Phoenix

                        Pinus taeda L.

                        Pistacia vera L.

                        Plantago lanceolata L.

                        Platanus

                        Pluchea odorata (L.) Cass.

                        Polygala grandiflora

                        Polygala myrtifolia L.

                        Prunus

                        Psidium

                        Pteridium aquilinum

                        Pyrus

                        Quercus

                        Ratibida columnifera (Nutt.) Wooton & Standl.

                        Rhamnus

                        Rhus

                        Robinia pseudoacacia L.

                        Rosa

                        Rosmarinus

                        Rubus

                        Ruta chalapensis

                        Salvia mellifera Greene

                        Salvia officinalis

                        Salvia rosmarinus

                        Sambucus

                        Santolina chamaecyparissus L.

                        Santolina magonica

                        Sapindus saponaria L.

                        Sassafras

                        Setaria magna Griseb.

                        Solidago fistulosa Mill.

                        Solidago virgaurea L.

                        Sorghum halepense (L.) Pers.

                        Spartium

                        Stewartia pseudocamellia

                        Strelitzia reginae Aiton

                        Streptocarpus

                        Symphyotrichum divaricatum (Nutt.) G.L.Nesom

                        Teucrium capitatum L.

                        Trifolium repens L.

                        Ulex

                        Ulmus

                        Vaccinium

                        Vinca

                        Vitis

                        Westringia fruticosa (Willd.) Druce

                        Westringia glabra R.Br.

                        Xanthium strumarium L.

               ”

            PRILOG II.
            Prilog II. Provedbenoj uredbi (EU) 2020/1201 zamjenjuje se sljedećim:

                     „PRILOG II.

                        Popis bilja za koje se zna da je podložno posebnim podvrstama navedenog štetnog organizma („navedeno bilje”)

                        Navedeno bilje koje je podložno podvrsti fastidiosa organizma Xylella fastidiosa

                        Acer

                        Ambrosia artemisiifolia L.

                        Calicotome spinosa (L.) Link

                        Cercis occidentalis Torr.

                        Cistus monspeliensis L.

                        Citrus sinensis (L.) Osbeck

                        Coffea

                        Erysimum

                        Genista lucida L.

                        Juglans regia L.

                        Lupinus aridorum

                        Magnolia grandiflora L.

                        Medicago sativa L.

                        Metrosideros

                        Morus

                        Nerium oleander L.

                        Pluchea odorata (L.) Cass.

                        Polygala myrtifolia L.

                        Psidium

                        Prunus

                        Rhamnus alaternus L.

                        Salvia rosmarinum

                        Rubus rigidus Sm.

                        Rubus ursinus Cham. & Schldl.

                        Ruta chalapensis

                        Sambucus

                        Spartium junceum L.

                        Streptocarpus

                        Teucrium capitatum L.

                        Ulmus americana L.

                        Vaccinium corymbosum

                        Vinca

                        Vitis

                        Navedeno bilje koje je podložno podvrsti multiplex organizma Xylella fastidiosa

                        Acacia

                        Acer griseum (Franch.) Pax

                        Acer pseudoplatanus L.

                        Acer rubrum L.

                        Adenocarpus lainzii

                        Alnus rhombifolia Nutt.

                        Ambrosia

                        Ampelopsis cordata Michx.

                        Anthyllis hermanniae L.

                        Artemisia

                        Athyrium filix-femina

                        Asparagus acutifolius L.

                        Baccharis halimifolia L.

                        Calicotome spinosa (L.) Link

                        Calicotome villosa (Poir.) Link

                        Callistemon citrinus (Curtis) Skeels

                        Calluna vulgaris (L.) Hull

                        Carya

                        Celtis occidentalis L.

                        Cercis canadensis L.

                        Cercis occidentalis Torr.

                        Cercis siliquastrum L.

                        Chionanthus

                        Cistus

                        Clematis cirrhosa L.

                        Convolvulus cneorum L.

                        Coprosma repens A. Rich.

                        Coronilla

                        Cytisus

                        Dodonaea viscosa (L.) Jacq.

                        Echium plantagineum

                        Elaeagnus angustifolia L.

                        Encelia farinosa Gray ex Torr.

                        Erigeron

                        Erodium moschatum

                        Euryops chrysanthemoides (DC.) B.Nord.

                        Euryops pectinatus (L.) Cass.

                        Fallopia japonica (Houtt.) Ronse Decr.

                        Ficus carica L.

                        Frangula alnus Mill.

                        Fraxinus

                        Genista

                        Ginkgo biloba L.

                        Gleditsia triacanthos L.

                        Grevillea juniperina Br.

                        Hebe

                        Helianthus

                        Helichrysum

                        Hibiscus syriacus

                        Ilex aquifolium L.

                        Iva annua L.

                        Koelreuteria bipinnata Franch.

                        Lagerstroemia

                        Laurus nobilis L.

                        Lavandula

                        Lavatera cretica

                        Liquidambar styraciflua L.

                        Lonicera

                        Lupinus aridorum

                        Lupinus villosus Willd.

                        Magnolia grandiflora L.

                        Medicago arborea L.

                        Medicago sativa L.

                        Metrosideros

                        Myrtus communis L.

                        Nerium oleander

                        Olea

                        Osteospermum ecklonis (DC.) Norl.

                        Pelargonium

                        Perovskia abrotanoides

                        Phagnalon saxatile (L.) Cass.

                        Phillyrea angustifolia L.

                        Phillyrea latifolia

                        Phlomis fruticosa L.

                        Pistacia vera L.

                        Plantago lanceolata L.

                        Platanus

                        Polygala myrtifolia L.

                        Polygala grandiflora

                        Prunus

                        Pteridium aquilinum

                        Quercus

                        Ratibida columnifera (Nutt.) Wooton & Standl.

                        Rhamnus

                        Robinia pseudoacacia L.

                        Rosa

                        Rosmarinus

                        Rubus

                        Salvia mellifera Greene

                        Salvia officinalis

                        Salvia rosmarinus

                        Sambucus

                        Santolina chamaecyparissus L.

                        Santolina magonica

                        Sapindus saponaria L.

                        Solidago virgaurea L.

                        Spartium

                        Strelitzia reginae Aiton

                        Ulex

                        Ulmus

                        Vaccinium

                        Vinca

                        Westringia fruticosa Guerin.

                        Xanthium strumarium L.

                        Navedeno bilje koje je podložno podvrsti pauca organizma Xylella fastidiosa

                        Acacia

                        Amaranthus retroflexus L.

                        Asparagus acutifolius L.

                        Catharanthus roseus (L.) G. Don

                        Chenopodium album L.

                        Cistus albidus L.

                        Cistus creticus L.

                        Citrus

                        Coffea

                        Dodonaea viscosa (L.) Jacq.

                        Eremophila maculata (Ker Gawler) F. von Müller.

                        Erigeron

                        Euphorbia chamaesyce L.

                        Euphorbia terracina L.

                        Grevillea juniperina Br.

                        Hebe

                        Heliotropium europaeum L.

                        Hibiscus

                        Laurus nobilis L.

                        Lavandula

                        Myoporum insulare Br.

                        Myrtus communis L.

                        Nerium oleander L.

                        Olea europaea L.

                        Osteospermum fruticosum (L.) Norl.

                        Pelargonium

                        Phillyrea latifolia L.

                        Pistacia vera

                        Polygala myrtifolia L.

                        Prunus

                        Rhamnus alaternus L.

                        Spartium junceum L.

                        Ulmus parviflorus

                        Vinca minor L.

                        Westringia fruticosa (Willd.) Druce

                        Westringia glabra Br.

               ”

            PRILOG III.
            Prilog IV. Provedbenoj uredbi (EU) 2020/1201 zamjenjuje se sljedećim:

                     „PRILOG IV.
                     Testovi za utvrđivanje prisutnosti organizma Xylella fastidiosa i njegovih podvrsta
                     A.   Testovi za probir i utvrđivanje prisutnosti organizma Xylella fastidiosa

                                 1.

                                 Metoda lančane reakcije polimerazom (PCR) u stvarnom vremenu na temelju Harper et al., 2010. (i ispravak 2013.) (1);

                                 2.

                                 Metoda petljom posredovanog izotermalnog umnažanja (LAMP) na temelju primera, koju su razvili Harper et al. 2010. (i ispravak 2013.) (2);

                                 3.

                                 PCR u stvarnom vremenu na temelju Ouyang et al., 2013. (3);

                                 4.

                                 Konvencionalni PCR na temelju Minsavage et al., 1994. (4)

                           B.   Molekularni testovi za utvrđivanje prisutnosti podvrsta organizma Xylella fastidiosa

                                 1.

                                 Multigenska tipizacija (MLST) na temelju Yuan et al., 2010., kojom se određuju sve podvrste (5);

                                 2.

                                 PCR na temelju Hernandez-Martinez et al., 2006., kojim se određuju sve podvrste fastidiosa, multiplex i sandyi
                                     (6);

                                 3.

                                 PCR na temelju Pooler & Hartung, 1995., kojim se određuje podvrsta pauca
                                     (7).

               (1)  DOI: 10.1094/PHYTO-06-10-0168

               (2)  DOI: 10.1094/PHYTO-06-10-0168

               (3)  DOI: 10.1371/journal.pone.0081647

               (4)  DOI:10.1094/Phyto-84-456

               (5)  DOI: 10.1094/PHYTO-100-6-0601

               (6)  DOI: 10.1094/PD-90-1382

               (7)  DOI: 10.1007/BF00294703”


title: Provedbena uredba Komisije (EU) 2021/2262 оd 13. prosinca 2021. o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća „Bayerischer Blutwurz”

text:
                  20.12.2021

                  HR

                  Službeni list Europske unije

                  L 455/18

         PROVEDBENA UREDBA KOMISIJE (EU) 2021/2262
         оd 13. prosinca 2021.
         o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća „Bayerischer Blutwurz”
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Njemačke od 7. lipnja 2019. za registraciju naziva „Bayerischer Blutwurz” kao oznake zemljopisnog podrijetla.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila glavne specifikacije iz tehničke dokumentacije u Službenom listu Europske unije (3).

                     (4)

                     Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787.

                     (5)

                     Naziv „Bayerischer Blutwurz” trebalo bi stoga registrirati kao oznaku zemljopisnog podrijetla,

               DONIJELA JE OVU UREDBU:

            Članak 1.
            Registrira se oznaka zemljopisnog podrijetla „Bayerischer Blutwurz”. U skladu s člankom 30. stavkom 4. Uredbe (EU) 2019/787 ovom se Uredbom odobrava zaštita oznake zemljopisnog podrijetla „Bayerischer Blutwurz” predviđena člankom 21. Uredbe (EU) 2019/787.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16).

            (3)  SL C 351, 1.9.2021., str. 28.


title: Provedbena uredba Komisije (EU) 2021/2263 оd 17. prosinca 2021. o izmjeni Provedbene uredbe (EU) 2016/323 u pogledu oznake certifikata za samostalne male proizvođače alkoholnih pića

text:
                  20.12.2021

                  HR

                  Službeni list Europske unije

                  L 455/20

         PROVEDBENA UREDBA KOMISIJE (EU) 2021/2263
         оd 17. prosinca 2021.
         o izmjeni Provedbene uredbe (EU) 2016/323 u pogledu oznake certifikata za samostalne male proizvođače alkoholnih pića
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 389/2012 od 2. svibnja 2012. o upravnoj suradnji u području trošarina i stavljanju izvan snage Uredbe (EZ) br. 2073/2004 (1), a posebno njezin članak 9. stavak 2., članak 15. stavak 5. i članak 16. stavak 3.,
         budući da:

                     (1)

                     Provedbenom uredbom Komisije (EU) 2021/2266 (2) utvrđuje se obrazac certifikata iz članka 23.a stavka 1. Direktive Vijeća 92/83/EEZ (3) koji države članice izdaju samostalnim malim proizvođačima alkoholnih pića. Tom se uredbom utvrđuju i upućivanja koja ti proizvođači trebaju navesti u trošarinskom dokumentu za kretanje alkoholnih pića u skladu s poglavljima IV. i V. Direktive Vijeća 2008/118/EZ (4).

                     (2)

                     Struktura i sadržaj elektroničkih poruka koje se upotrebljavaju za potrebe kretanja trošarinske robe u sustavu odgode plaćanja trošarine utvrđeni su u Prilogu I. Uredbi Komisije (EZ) br. 684/2009 (5). U tom se Prilogu utvrđuju i elementi potrebni za popunjavanje određenih podatkovnih elemenata u tim elektroničkim porukama, uključujući vrstu potvrde u polju 18.e trošarinskog dokumenta ako se šifra navodi u skladu s Popisom šifri 15. iz Priloga II. Provedbenoj uredbi Komisije (EU) 2016/323 (6).

                     (3)

                     Kako bi se u trošarinskom dokumentu za kretanje alkoholnih pića utvrdila potvrda samostalnih malih proizvođača takvih pića, primjereno je dodati posebnu šifru i opis potvrde kako je navedeno u Provedbenoj uredbi (EU) 2021/2266 na Popisu šifri 15. iz Priloga II. Provedbenoj uredbi (EU) 2016/323.

                     (4)

                     Provedbenu uredbu (EU) 2016/323 trebalo bi stoga na odgovarajući način izmijeniti.

                     (5)

                     Primjenu ove Uredbe trebalo bi odgoditi do 1. siječnja 2022. kako bi se uskladila s primjenom nacionalnih mjera donesenih radi prenošenja Direktive Vijeća (EU) 2020/1151 (7).

                     (6)

                     Mjere predviđene u ovoj Uredbi u skladu su s mišljenjem Odbora za trošarine,

               DONIJELA JE OVU UREDBU:

            Članak 1.
            Na Popis šifri 15. iz Priloga II. Provedbenoj uredbi (EU) 2016/323 umeće se sljedeći redak:

                           „19.

                           Potvrda samostalnog malog proizvođača alkoholnih pića”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2022.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2021.

                  Za Komisiju

                  Predsjednica

               Ursula VON DER LEYEN

            (1)  SL L 121, 8.5.2012., str. 1.

            (2)  Provedbena uredba Komisije (EU) 2021/2266 od 17. prosinca 2021. o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina (Vidjeti stranicu 26 ovoga Službenog lista).

            (3)  Direktiva Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (SL L 316, 31.10.1992., str. 21.).

            (4)  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL L 9, 14.1.2009., str. 12.)

            (5)  Uredba Komisije (EZ) br. 684/2009 od 24. srpnja 2009. o provedbi Direktive Vijeća 2008/118/EZ s obzirom na računalnu obradu postupaka za kretanje trošarinske robe u sustavu odgode plaćanja trošarine (SL L 197, 29.7.2009., str. 24.).

            (6)  Provedbena uredba Komisije (EU) 2016/323 оd 24. veljače 2016. o utvrđivanju detaljnih pravila o suradnji i razmjeni informacija među državama članicama o robi u sustavu odgode plaćanja trošarine u skladu s Uredbom Vijeća (EU) br. 389/2012 (SL L 66, 11.3.2016., str. 1.).

            (7)  Direktiva Vijeća (EU) 2020/1151 od 29. srpnja 2020. o izmjeni Direktive 92/83/EEZ o usklađivanju struktura trošarina na alkohol i alkoholna pića (SL L 256, 5.8.2020., str. 1.).


title: Provedbena uredba Komisije (EU) 2021/2264 оd 17. prosinca 2021. o izmjeni Uredbe (EEZ) br. 3649/92 u pogledu napomena za pojašnjenje pojednostavljenog pratećeg dokumenta za certificirane i samocertificirane samostalne male proizvođače alkoholnih pića

text:
                  20.12.2021

                  HR

                  Službeni list Europske unije

                  L 455/22

         PROVEDBENA UREDBA KOMISIJE (EU) 2021/2264
         оd 17. prosinca 2021.
         o izmjeni Uredbe (EEZ) br. 3649/92 u pogledu napomena za pojašnjenje pojednostavljenog pratećeg dokumenta za certificirane i samocertificirane samostalne male proizvođače alkoholnih pića
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (1), a posebno njezin članak 34. stavak 1. drugi podstavak,
         budući da:

                     (1)

                     Provedbenom uredbom Komisije (EU) 2021/2266 (2) utvrđuje se obrazac certifikata iz članka 23.a stavka 1. Direktive Vijeća 92/83/EEZ (3) koji države članice izdaju samostalnim malim proizvođačima alkoholnih pića. Tom se uredbom utvrđuju i upućivanja koja ti proizvođači trebaju navesti u trošarinskom dokumentu za kretanje alkoholnih pića u skladu s poglavljima IV. i V. Direktive 2008/118/EZ.

                     (2)

                     Uredbom Komisije (EEZ) br. 3649/92 (4) utvrđuje se sadržaj pojednostavljenog pratećeg dokumenta za potrebe kretanja trošarinske robe koja je puštena u promet radi potrošnje u državi članici otpreme.

                     (3)

                     Kako bi se obuhvatili certificirani i samocertificirani samostalni mali proizvođači, potrebno je izmijeniti polje 14. i njegove napomene za pojašnjenje pojednostavljenog pratećeg dokumenta za kretanje alkoholnih pića koja su puštena u promet radi potrošnje.

                     (4)

                     Uredbu (EEZ) br. 3649/92 trebalo bi stoga na odgovarajući način izmijeniti.

                     (5)

                     Primjenu ove Uredbe trebalo bi odgoditi do 1. siječnja 2022. kako bi se uskladila s primjenom nacionalnih mjera donesenih radi prenošenja Direktive Vijeća (EU) 2020/1151 (5).

                     (6)

                     Mjere predviđene u ovoj Uredbi u skladu su s mišljenjem Odbora za trošarine,

               DONIJELA JE OVU UREDBU:

            Članak 1.
            Prilog Uredbi (EEZ) br. 3649/92 mijenja se kako slijedi:

                        (1)

                        polje 14. jedinstvene carinske deklaracije zamjenjuje se sljedećim:
                        „14. Potvrde (neka vina i jaka alkoholna pića, samostalni mali proizvođači alkoholnih pića)”;

                        (2)

                        točka 3. polja 14. u odjeljku „2. Naslovi” napomena za pojašnjenje zamjenjuje se sljedećim:

                                    „3.

                                    Kad je riječ o alkoholnim pićima koja proizvode samocertificirani samostalni mali proizvođači, informacije se dodaju u skladu s člankom 6. Provedbene uredbe Komisije (EU) 2021/2266 (*1) ako je namjera zatražiti sniženu stopu trošarine u državi članici odredišta.

                           (*1)  Provedbena uredba Komisije (EU) 2021/2266 od 17. prosinca 2021. o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina (SL L 455).”;"

                        (3)

                        točka 4. polja 14. u odjeljku „2. Naslovi” napomena za pojašnjenje briše se.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2022.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2021.

                  Za Komisiju

                  Predsjednica

               Ursula VON DER LEYEN

            (1)  SL L 9, 14.1.2009., str. 12.

            (2)  Provedbena uredba Komisije (EU) 2021/2266 od 17. prosinca 2021. o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina (vidjeti stranicu 26 ovog Službenog lista).

            (3)  Direktiva Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (SL L 316, 31.10.1992., str. 21.).

            (4)  Uredba Komisije (EEZ) br. 3649/92 od 17. prosinca 1992. o pojednostavljenom pratećem dokumentu za prijevoz unutar Zajednice proizvoda koji podliježu trošarini, koji su stavljeni u promet radi potrošnje u državi članici otpreme (SL L 369, 18.12.1992., str. 17.).

            (5)  Direktiva Vijeća (EU) 2020/1151 od 29. srpnja 2020. o izmjeni Direktive 92/83/EEZ o usklađivanju struktura trošarina na alkohol i alkoholna pića (SL L 256, 5.8.2020., str. 1.).


title: Provedbena uredba Komisije (EU) 2021/2265 оd 17. prosinca 2021. o izmjeni Uredbe (EZ) br. 684/2009 u pogledu utvrđivanja certificiranih i samocertificiranih samostalnih malih proizvođača alkoholnih pića u elektroničkom trošarinskom dokumentu

text:
                  20.12.2021

                  HR

                  Službeni list Europske unije

                  L 455/24

         PROVEDBENA UREDBA KOMISIJE (EU) 2021/2265
         оd 17. prosinca 2021.
         o izmjeni Uredbe (EZ) br. 684/2009 u pogledu utvrđivanja certificiranih i samocertificiranih samostalnih malih proizvođača alkoholnih pića u elektroničkom trošarinskom dokumentu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (1), a posebno njezin članak 29. stavak 1.,
         budući da:

                     (1)

                     Provedbenom uredbom Komisije (EU) 2021/2266 (2) utvrđuje se obrazac certifikata iz članka 23.a stavka 1. Direktive Vijeća 92/83/EEZ (3) koji države članice izdaju samostalnim malim proizvođačima alkoholnih pića. Tom se uredbom utvrđuju i upućivanja koja ti proizvođači trebaju navesti u trošarinskom dokumentu za kretanje alkoholnih pića u skladu s poglavljima IV. i V. Direktive 2008/118/EZ.

                     (2)

                     U Prilogu I. Uredbi Komisije (EZ) br. 684/2009 (4) utvrđuju se struktura i sadržaj elektroničkih poruka koje se koriste za potrebe kretanja trošarinske robe u sustavu odgode plaćanja trošarine te podatkovni elementi potrebni za popunjavanje određenih polja za unos podataka u tim porukama.

                     (3)

                     Kako bi se obuhvatili certificirani i samocertificirani samostalni mali proizvođači, potrebno je izmijeniti objašnjenje podatkovnih elemenata „l” i „n” skupine podataka „17”, koji se upotrebljavaju za elektronički trošarinski dokument za kretanje alkoholnih pića u sustavu odgode plaćanja trošarine.

                     (4)

                     Uredbu (EZ) br. 684/2009 trebalo bi stoga na odgovarajući način izmijeniti.

                     (5)

                     Primjenu ove Uredbe trebalo bi odgoditi do 1. siječnja 2022. kako bi se uskladila s primjenom nacionalnih mjera donesenih radi prenošenja Direktive Vijeća (EU) 2020/1151 (5).

                     (6)

                     Mjere predviđene u ovoj Uredbi u skladu su s mišljenjem Odbora za trošarine,

               DONIJELA JE OVU UREDBU:

            Članak 1.
            Tablica 1. Priloga I. Uredbi (EZ) br. 684/2009 mijenja se kako slijedi:

                        (1)

                        u retku za podatkovni element „l” skupine podataka „17.”, točke 3. i 4. u stupcu F zamjenjuju se sljedećim:

                                    „3.

                                    kad je riječ o alkoholnim pićima koja proizvode samocertificirani samostalni mali proizvođači, dodaje se izjava o statusu operatera u skladu s člankom 4. i člankom 5. stavcima 1. i 2. Provedbene uredbe Komisije (EU) 2021/2266* ako je namjera zatražiti sniženu stopu trošarine u državi članici odredišta.

                                    4.

                                    kad je riječ o alkoholnim pićima koja proizvode certificirani samostalni mali proizvođači, dodaje se izjava o vrsti alkoholnog pića odobrenog u certifikatu u skladu s člankom 2. Provedbene uredbe Komisije (EU) 2021/2266 ako je namjera zatražiti sniženu stopu trošarine u državi članici odredišta.

                                    *

                                    Provedbena uredba Komisije 2021/2266 od 17. prosinca 2021. o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina (SL L 26.).”;

                        (2)

                        u retku za podatkovni element „n” skupine podataka „17.”, tekst u stupcu F zamjenjuju se sljedećim:
                        „Za alkoholna pića koja proizvode samocertificirani samostalni mali proizvođači navodi se godišnja proizvedena količina u skladu s člankom 5. stavkom 3. Provedbene uredbe (EU) 2021/2266 ako je namjera zatražiti sniženu stopu trošarine u državi članici odredišta. Vrijednost tog podatkovnog elementa mora biti veća od nule.”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2022.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2021.

                  Za Komisiju

                  Predsjednica

               Ursula VON DER LEYEN

            (1)  SL L 9, 14.1.2009., str. 12.

            (2)  Provedbena uredba Komisije (EU) 2021/2266 od 17. prosinca 2021. o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina (vidjeti stranicu 26 ovoga Službenog lista).

            (3)  Direktiva Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (SL L 316, 31.10.1992., str. 21.).

            (4)  Uredba Komisije (EZ) br. 684/2009 od 24. srpnja 2009. o provedbi Direktive Vijeća 2008/118/EZ s obzirom na računalnu obradu postupaka za kretanje trošarinske robe u sustavu odgode plaćanja trošarine (SL L 197, 29.7.2009., str. 24.).

            (5)  Direktiva Vijeća (EU) 2020/1151 od 29. srpnja 2020. o izmjeni Direktive 92/83/EEZ o usklađivanju struktura trošarina na alkohol i alkoholna pića (SL L 256, 5.8.2020., str. 1.).


title: Provedbena uredba Komisije (EU) 2021/2266 оd 17. prosinca 2021. o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina

text:
                  20.12.2021

                  HR

                  Službeni list Europske unije

                  L 455/26

         PROVEDBENA UREDBA KOMISIJE (EU) 2021/2266
         оd 17. prosinca 2021.
         o utvrđivanju pravila za primjenu Direktive Vijeća 92/83/EEZ u pogledu certificiranja i samocertificiranja samostalnih malih proizvođača alkoholnih pića za potrebe trošarina
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 23.a stavak 4.,
         budući da:

                     (1)

                     Direktivom 92/83/EEZ utvrđuju se uvjeti za osiguravanje uspostave i funkcioniranja unutarnjeg tržišta u području oporezivanja alkohola.

                     (2)

                     Direktivom Vijeća (EU) 2020/1151 (2), kojom je izmijenjena Direktiva 92/83/EEZ, proširena je mogućnost država članica da primjenjuju snižene stope trošarine, koje su bile dostupne samo za pivo i etilni alkohol koji proizvode mali samostalni proizvođači, kako bi se uključila ostala alkoholna pića koja u malim količinama proizvode samostalni mali proizvođači. U skladu s člankom 23.a stavkom 1. Direktive 92/83/EEZ države članice dužne su na zahtjev samostalnim malim proizvođačima s poslovnim nastanom na njihovu državnom području izdati godišnji certifikat kojim se potvrđuje njihova ukupna godišnja proizvodnja i njihova usklađenost s kriterijima utvrđenima u Direktivi 92/83/EEZ („certifikat”). Kako bi se olakšalo priznavanje statusa proizvođača kao samostalnih malih proizvođača u svim državama članicama, za certifikat se upotrebljava zajednički obrazac.

                     (3)

                     Poželjno je država članica certificira samostalne male proizvođače u kojoj imaju poslovni nastan. Kako bi se smanjilo administrativno opterećenje, primjereno je predvidjeti samocertificiranje samostalnog malog proizvođača, pod uvjetom da su države članice poduzele odgovarajuće mjere za sprečavanje utaje, izbjegavanja ili zlouporabe sustava.

                     (4)

                     Upućivanje na certifikat za samostalne male proizvođače trebalo bi uključiti u trošarinski dokument za kretanje robe u skladu s poglavljem IV. ili V. Direktive Vijeća 2008/118/EZ (3), kako se zahtijeva člankom 23.a stavkom 1. Direktive 92/83/EEZ, kako bi se olakšalo priznavanje statusa samostalnih malih proizvođača.

                     (5)

                     Kako bi se pojasnilo koji se dokazi upotrebljavaju u slučaju samocertificiranja samostalnih malih proizvođača, potrebno je navesti informacije koje treba uključiti u trošarinski dokument i u pojednostavljeni prateći dokument za kretanje robe u skladu s poglavljem IV. ili V. Direktive 2008/118/EZ.

                     (6)

                     Primjenu ove Uredbe trebalo bi odgoditi do 1. siječnja 2022. kako bi se uskladila s primjenom nacionalnih mjera donesenih radi prenošenja Direktive (EU) 2020/1151.

                     (7)

                     Mjere predviđene u ovoj Uredbi u skladu su s mišljenjem Odbora za trošarine,

               DONIJELA JE OVU UREDBU:

            Članak 1.
            Certifikat za samostalnog malog proizvođača
            Obrazac certifikata za samostalne male proizvođače iz članka 23.a stavka 1. Direktive 92/83/EEZ („certifikat”) utvrđen je u Prilogu ovoj Uredbi.

            Članak 2.
            Upućivanje na certifikat u trošarinskom dokumentu za kretanje robe u skladu s poglavljem IV. Direktive 2008/118/EZ
            Za potrebe upućivanja na certifikat u trošarinskom dokumentu za kretanje robe u skladu s poglavljem IV. Direktive 2008/118/EZ, informacije koje treba sadržavati trošarinski dokument, kako je utvrđeno u tablici 1. Priloga I. Uredbi Komisije (EZ) br. 684/2009 (4), su sljedeće:

                        (a)

                        u polju 17.l: „Opisani proizvod”, nakon čega slijedi, kako je primjereno, jedan od sljedećih izraza:

                                    (a)

                                    „proizveden je u certificiranoj neovisnoj maloj pivovari”;

                                    (b)

                                    „proizveo je certificirani samostalni mali proizvođač vina”;

                                    (c)

                                    „proizveo je certificirani samostalni mali proizvođač fermentiranih pića osim vina i piva”;

                                    (d)

                                    „proizveo je certificirani samostalni proizvođač međuproizvoda”;

                                    (e)

                                    „proizveden je u certificiranoj samostalnoj maloj destileriji”;

                        (b)

                        u polju 18.e: vrsta dokumenta za certifikat;

                        (c)

                        u polju 18.f: serijski broj certifikata.

            Članak 3.
            Upućivanje na certifikat u trošarinskom dokumentu za kretanje robe u skladu s poglavljem V. Direktive 2008/118/EZ

               1.   Za potrebe upućivanja na certifikat u trošarinskom dokumentu za kretanje robe u skladu s poglavljem V. Direktive 2008/118/EZ, informacije koje treba navesti u polju 14. pojednostavljenog pratećeg dokumenta, kako je utvrđeno u Uredbi Komisije (EEZ) br. 3649/92 (5), su serijski broj certifikata i izraz „Potvrda” nakon kojih, kako je primjereno, slijedi jedan od sljedećih izraza:

                           (a)

                           „neovisne male pivovare”;

                           (b)

                           „samostalnog malog proizvođača vina”;

                           (c)

                           „samostalnog malog proizvođača fermentiranih pića osim vina i piva”;

                           (d)

                           „samostalnog proizvođača međuproizvoda”;

                           (e)

                           „samostalne male destilerije”.

               2.   U slučajevima u kojima kretanje robe uključuje različita alkoholna pića, a primjena sniženih trošarina predviđena je samo za određena pića, komercijalni opis alkoholnih pića koja proizvodi samostalni mali proizvođač navodi se u polju 14. pojednostavljenog pratećeg dokumenta, kako je utvrđeno u Uredbi (EEZ) br. 3649/92.

            Članak 4.
            Samocertificiranje samostalnih malih proizvođača
            Ako su samostalni mali proizvođači obuhvaćeni definicijama iz članka 4. stavka 2., članka 9.a stavka 2., članka 13.a stavka 4., članka 18.a stavka 3. ili članka 22. stavka 2. Direktive 92/83/EEZ, a države članice samostalnim malim proizvođačima s poslovnim nastanom na njihovu državnom području dopuštaju samocertificiranje, status proizvođača i njihova godišnja proizvodnja navode se u trošarinskom dokumentu u skladu s člancima 5. i 6. ove Uredbe.

            Članak 5.
            Zahtjevi za popunjavanje trošarinskog dokumenta u slučaju samocertificiranja za kretanje robe u skladu s poglavljem IV. Direktive 2008/118/EZ

               1.   Za kretanje robe u skladu s poglavljem IV. Direktive 2008/118/EZ status samostalnih malih proizvođača navodi se u polju 17.l trošarinskog dokumenta, kako je utvrđeno u tablici 1. Priloga I. Uredbi (EZ) br. 684/2009, na sljedeći način: „Potvrđuje se da je opisani proizvod”, nakon čega slijedi, kako je primjereno, jedan od sljedećih izraza:

                           (a)

                           „proizveden u neovisnoj maloj pivovari”;

                           (b)

                           „proizveo samostalni mali proizvođač vina”;

                           (c)

                           „proizveo samostalni mali proizvođač fermentiranih pića osim vina i piva”;

                           (d)

                           „proizveo samostalni proizvođač međuproizvoda”;

                           (e)

                           „proizveden u samostalnoj maloj destileriji”.

               2.   Ako pošiljatelj alkoholnih pića nije samocertificirani samostalni mali proizvođač, u polju 17.l navodi se i broj u sustavu za razmjenu podataka o trošarinama iz članka 19. stavka 1. Uredbe Vijeća (EU) br. 389/2012 (6) („trošarinski (SEED) broj”) ili broj poreza na dodanu vrijednost („PDV broj”) proizvođača.
               Trošarinski (SEED) broj je broj ovlaštenja povezanog s trošarinama koji su dodijelila nadležna tijela iz članka 19. stavka 1. Uredbe (EU) br. 389/2012. PDV broj, kako je naveden u članku 214. Direktive Vijeća 2006/112/EZ (7), navodi se samo ako samostalni mali proizvođač nema trošarinski (SEED) broj.

               3.   Godišnja proizvodnja alkoholnih pića malog samostalnog proizvođača navodi se u polju 17.n trošarinskog dokumenta, kako je utvrđeno u tablici 1. Priloga I. Uredbi (EZ) br. 684/2009. Količina se navodi u hektolitrima, osim u slučaju etilnog alkohola, koji se navodi u hektolitrima čistog alkohola.

            Članak 6.
            Zahtjevi za popunjavanje trošarinskog dokumenta u slučaju samocertificiranja za kretanje robe u skladu s poglavljem V. Direktive 2008/118/EZ
            Za kretanje robe u skladu s poglavljem V. Direktive 2008/118/EZ sljedeće informacije navode se u polju 14. pojednostavljenog pratećeg dokumenta, kako je utvrđeno u Uredbi (EEZ) br. 3649/92:

                        (a)

                        status samostalnog malog proizvođača, na sljedeći način: „Potvrđuje se da je opisani proizvod”, nakon čega slijedi, kako je primjereno, jedan od sljedećih izraza:

                                    (a)

                                    „proizveden u neovisnoj maloj pivovari”;

                                    (b)

                                    „proizveo samostalni mali proizvođač vina”;

                                    (c)

                                    „proizveo samostalni mali proizvođač fermentiranih pića osim vina i piva”;

                                    (d)

                                    „proizveo samostalni proizvođač međuproizvoda”;

                                    (e)

                                    „proizveden u samostalnoj maloj destileriji”;

                        (b)

                        ukupna godišnja proizvodnja u hektolitrima, osim u slučaju etilnog alkohola, koji se navodi u hektolitrima čistog alkohola;

                        (c)

                        trošarinski (SEED) broj ili PDV broj samocertificiranog samostalnog malog proizvođača, kako je utvrđeno u članku 5. stavku 2. ove Uredbe, ako pošiljatelj alkoholnih pića nije proizvođač;

                        (d)

                        komercijalni opis alkoholnih pića koja proizvodi samostalni mali proizvođač ako kretanje robe uključuje različita alkoholna pića, a primjena sniženih trošarina predviđena je samo za određena pića.

            Članak 7.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2022.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2021.

                  Za Komisiju

                  Predsjednica

               Ursula VON DER LEYEN

            (1)  SL L 316, 31.10.1992., str. 21.

            (2)  Direktiva Vijeća (EU) 2020/1151 od 29. srpnja 2020. o izmjeni Direktive 92/83/EEZ o usklađivanju struktura trošarina na alkohol i alkoholna pića (SL L 256, 5.8.2020., str. 1.).

            (3)  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL L 9, 14.1.2009., str. 12.)

            (4)  Uredba Komisije (EZ) br. 684/2009 od 24. srpnja 2009. o provedbi Direktive Vijeća 2008/118/EZ s obzirom na računalnu obradu postupaka za kretanje trošarinske robe u sustavu odgode plaćanja trošarine (SL L 197, 29.7.2009., str. 24.).

            (5)  Uredba Komisije (EEZ) br. 3649/92 od 17. prosinca 1992. o pojednostavljenom pratećem dokumentu za prijevoz unutar Zajednice proizvoda koji podliježu trošarini, koji su stavljeni u promet radi potrošnje u državi članici otpreme (SL L 369, 18.12.1992., str. 17.).

            (6)  Uredba Vijeća (EU) br. 389/2012 od 2. svibnja 2012. o administrativnoj suradnji u području trošarina i stavljanju izvan snage Uredbe (EZ) br. 2073/2004 (SL L 121, 8.5.2012., str. 1.).

            (7)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).

            PRILOG

               EUROPSKA UNIJA

               TROŠARINSKI CERTIFIKAT ZA SAMOSTALNE MALE PROIZVOĐAČE ALKOHOLNIH PIĆA

            (Direktiva Vijeća 92/83/EEZ – članak 23.a)

                           Serijski br.:

                                       1.

                                    UTVRĐIVANJE SAMOSTALNOG MALOG PROIZVOĐAČA

                        Oznaka/ime

                        Ulica i broj

                        Poštanski broj, mjesto

                        Država članica poslovnog nastana
                        Trošarinski (SEED) broj/PDV broj

                                       2.

                                    OPIS ALKOHOLNIH PIĆA ZA KOJE SE TRAŽI TROŠARINSKI CERTIFIKAT

                        Vrsta alkoholnih pića

                        Opis

                        Ukupna godišnja proizvodnja

                                       3.

                                    UTVRĐIVANJE NADLEŽNOG TIJELA

                              Ime
                        Referentni broj ureda (ako je primjenjivo)
                        Adresa
                        Telefon
                        E-pošta

                                       4.

                                    POTVRDA NADLEŽNOG TIJELA

                              Niže potpisano nacionalno tijelo potvrđuje:

                                    —

                                    ukupnu godišnju proizvodnju (opisanu u polju 2.) samostalnog malog proizvođača (navedenog u polju 1.),

                                    —

                                    da samostalni mali proizvođač utvrđen u polju 1. poštuje kriterije utvrđene, ovisno što je primjereno, u članku 4. stavku 2., članku 9.a stavku 2., članku 13.a stavku 4., članku 18.a stavku 3. i članku 22. stavku 2. Direktive 92/83/EEZ.

                        Ime i status potpisnika

                        Mjesto, datum

                        Žig (ako je primjenjivo)

                        Potpis

               Napomene za pojašnjenje

                        1.

                        Ovaj certifikat služi u primjeni snižene stope trošarine na alkoholna pića koja proizvode samostalni mali proizvođači, kako je navedeno u članku 23.a Direktive 92/83/EEZ. U skladu s tim, za svakog samostalnog malog proizvođača godišnje se sastavlja jedan certifikat za sve vrste proizvedenih alkoholnih pića.

                        2.

                        Obrazac certifikata dimenzija je 210 × 297 mm. Ako ga se ispisuje, to se čini na bijelom papiru koji ne sadržava mehaničku celulozu.

                        3.

                        Certifikat se popunjava čitko, a unosi moraju biti neizbrisivi. Nije dopušteno brisanje ni pisanje preko postojećih unosa. Certifikat se popunjava na jeziku koji prepoznaje država članica u kojoj samostalni mali proizvođač ima poslovni nastan. „Prepoznati jezik” znači neki od jezika koji su u službenoj uporabi u državi članici samostalnog malog proizvođača ili bilo koji drugi službeni jezik Unije koji je država članica navela kao prihvatljiv za navedenu svrhu.

                        4.

                        Ako se certifikat sastavlja na jeziku koji ne prepoznaje država članica odredišta, na zahtjev tijela te države članice primatelj certifikatu pri njegovu podnošenju prilaže prijevod. Ta država članica ima diskrecijsko pravo na odustajanje od zahtjeva prilaganja prijevoda.

                        5.

                        Serijski broj sastoji se od 14 znamenaka. Započinje dvoznamenkastim brojem koji se odnosi na godinu izdavanja certifikata, nakon čega slijedi dvoslovna oznaka države članice kao zemlje izdavateljice u skladu s točkom 3. Priloga II. Uredbi (EZ) br. 684/2009, a završava jedinstvenom nacionalnom oznakom od 10 znakova koju dodjeljuje država članica poslovnog nastana samostalnog malog proizvođača. Primjer takvog serijskog broja: 22ES01ABCD234E.

                        6.

                        U polju 1. certifikata navode se relevantni podaci potrebni za utvrđivanje samostalnog malog proizvođača, uključujući njegov trošarinski (SEED) broj. PDV broj navodi se samo ako samostalni mali proizvođač nema trošarinski (SEED) broj.

                        7.

                        U polju 2. certifikata nadležno tijelo navodi ukupnu godišnju proizvodnju alkoholnih pića samostalnog malog proizvođača za kojeg je zatražen certifikat, uzimajući u obzir sljedeće:

                                    (a)

                                    vrsta alkoholnog pića navodi se u skladu s popisom u nastavku, kako je utvrđeno u Direktivi 92/83/EEZ:

                                                i.

                                                pivo;

                                                ii.

                                                vino;

                                                iii.

                                                fermentirana pića osim vina i piva;

                                                iv.

                                                međuproizvodi;

                                                v.

                                                etilni alkohol;

                                    (b)

                                    može se navesti opis proizvoda. Ako se navodi opis međuproizvoda i drugih fermentiranih pića, treba biti u skladu s člankom 13.a stavcima 2. i 3. i člankom 18.a stavkom 2. Direktive 92/83/EEZ;

                                    (c)

                                    količina alkoholnog pića navodi se u hektolitrima, osim u slučaju etilnog alkohola, koji se navodi u hektolitrima čistog alkohola.

                        8.

                        U polju 3. certifikata navode se relevantni podaci potrebni za utvrđivanje nadležnog tijela, uključujući šifru carinskog ureda, prema potrebi, kako je utvrđeno u točki 5. Priloga II. Uredbi (EZ) br. 684/2009.

                        9.

                        Nadležna tijela ne moraju se voditi obvezom stavljanja žiga na izdani certifikat ako je certifikat autentificiran na drugi način, primjerice elektroničkim potpisom.


title: Provedbena uredba Komisije (EU) 2020/777 оd 12. lipnja 2020. o izmjeni Provedbene uredbe (EU) 2018/763 u pogledu datumâ primjene i određenih prijelaznih odredaba s obzirom na produljenje roka za prenošenje Direktive (EU) 2016/798 Europskog parlamenta i Vijeća (Tekst značajan za EGP)

text:
                  15.6.2020

                  HR

                  Službeni list Europske unije

                  L 188/1

         PROVEDBENA UREDBA KOMISIJE (EU) 2020/777
         оd 12. lipnja 2020.
         o izmjeni Provedbene uredbe (EU) 2018/763 u pogledu datumâ primjene i određenih prijelaznih odredaba s obzirom na produljenje roka za prenošenje Direktive (EU) 2016/798 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/798 Europskog parlamenta i Vijeća od 11. svibnja 2016. o sigurnosti željeznica (1), a posebno njezin članak 10. stavak 10.,
         budući da:

                     (1)

                     Direktiva (EU) 2016/798 izmijenjena je Direktivom (EU) 2020/700 (2) kako bi se državama članicama dopustilo da produlje rok za donošenje nacionalnih zakona i drugih propisa potrebnih za usklađivanje s odredbama iz članka 33. stavka 1. Direktive (EU) 2016/798.

                     (2)

                     Ocjenjivanje zahtjeva za rješenje o sigurnosti u skladu s Direktivom 2004/49/EZ Europskog parlamenta i Vijeća (3), za koje je rješenje o sigurnosti trebalo izdati prije 16. lipnja 2020., moglo bi se odgoditi zbog izbijanja pandemije COVID-a 19. Stoga bi u državama članicama koje su dostavile obavijest Agenciji i Komisiji u skladu s člankom 33. stavkom 2. Direktive (EU) 2016/798 i u kojima se Direktiva (EU) 2016/798 treba primjenjivati od 16. lipnja 2020. nacionalno tijelo nadležno za sigurnost trebalo na zahtjev podnositelja zahtjeva nastaviti ocjenjivanje nakon tog datuma. Nacionalno tijelo nadležno za sigurnost trebalo bi dovršiti to ocjenjivanje i izdati rješenje o sigurnosti prije 30. listopada 2020.

                     (3)

                     Za države članice koje su dostavile obavijest Agenciji Europske unije za željeznice (dalje u tekstu „Agencija”) i Komisiji u skladu s člankom 33. stavkom 2.a Direktive (EU) 2016/798 primjenu određenih odredaba Provedbene uredbe Komisije (EU) 2018/763 (4) trebalo bi odgoditi i te bi se odredbe trebale primjenjivati od 31. listopada 2020. Trebalo bi prilagoditi i prijelazne odredbe utvrđene Provedbenom uredbom (EU) 2018/763.

                     (4)

                     Podnositelji zahtjeva možda su sastavili zahtjeve u skladu s Provedbenom uredbom (EU) 2018/763 s obzirom na trenutačni rok za prijavu. Zahtjevi sastavljeni u skladu s Provedbenom uredbom (EU) 2018/763 trebali bi sadržavati sve potrebne dokaze za izdavanja potvrda o sigurnosti željezničkim prijevoznicima na temelju Direktive 2004/49/EZ ili Direktive (EU) 2016/798. Stoga bi podnositeljima zahtjeva trebalo omogućiti da nacionalnim tijelima nadležnima za sigurnost u državama članicama koje su dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798 podnesu zahtjeve u kojima se navode dokazi u skladu s Provedbenom uredbom (EU) 2018/763. Nacionalna tijela nadležna za sigurnost trebala bi prihvatiti te zahtjeve bez potrebe za revidiranim zahtjevom.

                     (5)

                     Provedbenu uredbu (EU) 2018/763 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem odbora iz članka 28. stavka 1. Direktive (EU) 2016/798.

                     (7)

                     Kako bi se osigurala djelotvornost mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije,

               DONIJELA JE OVU UREDBU:

            Članak 1.
            Provedbena uredba (EU) 2018/763 mijenja se kako slijedi:

                        (1)

                        u članku 2. točka 5. zamjenjuje se sljedećim:

                                    „5.

                                    ,mjerodavni datum’ znači 16. lipnja 2019. za one države članice koje nisu Agenciji i Komisiji dostavile obavijest u skladu s člankom 33. stavkom 2. Direktive (EU) 2016/798 da su produljile rok za prenošenje te direktive. Za države članice koje su Agenciji i Komisiji dostavile obavijest u skladu s člankom 33. stavkom 2. Direktive (EU) 2016/798 da su produljile rok za prenošenje te direktive i nisu dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798, ,mjerodavni datum’ znači 16. lipnja 2020. ,Mjerodavni datum’ znači 31. listopada 2020. za one države članice koje su Agenciji i Komisiji dostavile obavijest u skladu s člankom 33. stavkom 2.a Direktive (EU) 2016/798 da su dodatno produljile rok za prenošenje te direktive.”;

                        (2)

                        članak 15. mijenja se kako slijedi:

                                    (a)

                                    umeće se sljedeći stavak 4.a:

                                       „4.a   Ne dovodeći u pitanje stavke od 1. do 4., u državama članicama koje su dostavile obavijest Agenciji i Komisiji u skladu s člankom 33. stavkom 2. Direktive (EU) 2016/798 i u kojima se Direktiva (EU) 2016/798 primjenjuje od 16. lipnja 2020., nacionalno tijelo nadležno za sigurnost na zahtjev podnositelja zahtjeva nastavlja s ocjenjivanjem zahtjeva za potvrdu o sigurnosti u skladu s Direktivom 2004/49/EZ i nakon 16. lipnja 2020., pod uvjetom da potvrdu izda prije 30. listopada 2020.
                                       Ako nacionalno tijelo nadležno za sigurnost uvidi da neće moći izdati potvrdu o sigurnosti prije 30. listopada 2020., o tome odmah obavješćuje podnositelja zahtjeva i Agenciju te se primjenjuju stavci od 2. do 4.”;

                                    (b)

                                    umeće se sljedeći stavak 6.a:

                                       „6.a   Ako planirano područje djelovanja nije ograničeno na jednu državu članicu, jedinstvena potvrda o sigurnosti koju je Agencija izdala u razdoblju od 16. lipnja 2020. do 30. listopada 2020. ne obuhvaća mrežu ili mreže u državama članicama koje su Agenciji i Komisiji dostavile obavijest u skladu s člankom 33. stavkom 2.a Direktive (EU) 2016/798. Nacionalna tijela nadležna za sigurnost u državama članicama koje su dostavile takvu obavijest moraju:

                                                   (a)

                                                   smatrati jedinstvenu potvrdu o sigurnosti koju je izdala Agencija jednakovrijednom dijelu potvrde o sigurnosti izdane u skladu s člankom 10. stavkom 2. točkom (a) Direktive 2004/49/EZ;

                                                   (b)

                                                   izdati, počevši od 16. lipnja 2020., potvrde o sigurnosti u skladu s člankom 10. stavkom 2. točkom (b) Direktive 2004/49/EZ čije razdoblje valjanosti nije dulje od valjanosti jedinstvene potvrde o sigurnosti.”;

                                    (c)

                                    stavak 7. zamjenjuje se sljedećim:

                                       „7.   U slučajevima iz stavka 2. točke (a) i stavaka 6. i 6.a ovog članka nacionalno tijelo nadležno za sigurnost surađuje i koordinira se s Agencijom pri ocjenjivanju elemenata utvrđenih u članku 10. stavku 3. točki (a) Direktive (EU) 2016/798. Agencija pritom prihvaća ocjenu iz članka 10. stavka 2. točke (a) Direktive 2004/49/EZ koju je provelo nacionalno tijelo nadležno za sigurnost.”;

                                    (d)

                                    dodaje se novi stavak 8.:

                                       „8.   Od 16. lipnja 2020. do 30. listopada 2020. u državama članicama koje su dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798 podnositelji zahtjeva za potvrdu o sigurnosti za potrebe Direktive 2004/49/EZ mogu nacionalnom tijelu nadležnom za sigurnost dostaviti dokumentaciju sastavljenu u skladu s Prilogom I.
                                       Za potrebe Direktive 2004/49/EZ nacionalna tijela nadležna za sigurnost iz prvog podstavka prihvaćaju zahtjeve za izdavanje potvrda o sigurnosti u skladu s ovom Uredbom.”

                        (3)

                        članak 16. zamjenjuje se sljedećim:

                           „Članak 16.
                           Stavljanje izvan snage
                           Uredba (EZ) br. 653/2007 stavlja se izvan snage s učinkom od 16. lipnja 2019.
                           Međutim, ona se i dalje primjenjuje do 15. lipnja 2020. u državama članicama koje su dostavile obavijest Agenciji i Komisiji u skladu s člankom 33. stavkom 2. Direktive (EU) 2016/798 da su produljile razdoblje za prenošenje te direktive i nisu dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798.
                           Ona se i dalje primjenjuje do 30. listopada 2020. na one države članice koje su dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798 da su produljile razdoblje prenošenja te Direktive.”;

                        (4)

                        u članku 17. drugi podstavak zamjenjuje se sljedećim:
                        „Primjenjuje se od 16. lipnja 2019. u državama članicama koje Agenciji i Komisiji nisu dostavile obavijest iz članka 33. stavka 2. Direktive (EU) 2016/798.”
                        Primjenjuje se od 16. lipnja 2020. u državama članicama koje su dostavile obavijest Agenciji i Komisiji u skladu s člankom 33. stavkom 2. Direktive (EU) 2016/798 i nisu dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798.
                        U svim se državama članicama primjenjuje od 31. listopada 2020.
                        Međutim, članak 15. stavci 1., 2., 3. i 7. primjenjuju se od 16. veljače 2019., a članak 15. stavak 6. od 16. lipnja 2019., u svim državama članicama.
                        Članak 15. stavak 6.a primjenjuje se u svim državama članicama od 16. lipnja 2020.
                        Članak 15. stavak 8. primjenjuje se od 16. lipnja 2020. u državama članicama koje su Agenciji i Komisiji dostavile obavijest iz članka 57. stavka 2.a Direktive (EU) 2016/797.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 102.

            (2)  Direktiva (EU) 2020/700 Europskog parlamenta i Vijeća od 25. svibnja 2020. o izmjeni direktiva (EU) 2016/797 i (EU) 2016/798 u pogledu produljenja razdoblja za njihovo prenošenje (SL L 165, 27.5.2020., str. 27.).

            (3)  Direktiva 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i izmjeni Direktive Vijeća 95/18/EZ o izdavanju dozvola za obavljanje usluga u željezničkom prijevozu i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (SL L 164, 30.4.2004., str. 44.).

            (4)  Provedbena uredba Komisije (EU) 2018/763 od 9. travnja 2018. o utvrđivanju praktičnih aranžmana za izdavanje jedinstvenih potvrda o sigurnosti željezničkim prijevoznicima u skladu s Direktivom (EU) 2016/798 Europskog parlamenta i Vijeća te o stavljanju izvan snage Uredbe Komisije (EZ) br. 653/2007 (SL L 129, 25.5.2018., str. 49.).


title: Provedbena uredba Komisije (EU) 2020/779 оd 12. lipnja 2020. o izmjeni Provedbene uredbe (EU) 2019/250 u pogledu datumâ primjene s obzirom na produljenje roka za prenošenje Direktive (EU) 2016/797 Europskog parlamenta i Vijeća (Tekst značajan za EGP)

text:
                  15.6.2020

                  HR

                  Službeni list Europske unije

                  L 188/6

         PROVEDBENA UREDBA KOMISIJE (EU) 2020/779
         оd 12. lipnja 2020.
         o izmjeni Provedbene uredbe (EU) 2019/250 u pogledu datumâ primjene s obzirom na produljenje roka za prenošenje Direktive (EU) 2016/797 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 9. stavak 4., članak 15. stavak 9. i članak 24. stavak 4.,
         budući da:

                     (1)

                     Direktiva (EU) 2016/797 izmijenjena je Direktivom (EU) 2020/700 (2) kako bi se državama članicama dopustilo da produlje rok za donošenje nacionalnih zakona i drugih propisa potrebnih za usklađivanje s odredbama iz članka 57. stavka 1. Direktive (EU) 2016/797.

                     (2)

                     Za one države članice koje su dostavile obavijest Agenciji Europske unije za željeznice (dalje u tekstu „Agencija”) i Komisiji o svojoj namjeri da produlje razdoblje prenošenja Direktive (EU) 2016/797 u skladu s njezinim člankom 57. stavkom 2.a primjenu određenih odredaba Provedbene uredbe Komisije (EU) 2019/250 (3) trebalo bi odgoditi do 31. listopada 2020.

                     (3)

                     Provedbenu uredbu (EU) 2019/250 trebalo bi stoga na odgovarajući način izmijeniti.

                     (4)

                     Mjere predviđene ovom Uredbom u skladu su s mišljenjem odbora iz članka 51. stavka 1. Direktive (EU) 2016/797.

                     (5)

                     Kako bi se osigurala djelotvornost mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije,

               DONIJELA JE OVU UREDBU:

            Članak 1.
            Provedbena uredba (EU) 2019/250 mijenja se kako slijedi:

                        (1)

                        u članku 11. drugi podstavak zamjenjuje se sljedećim:
                        „Prilog Uredbi (EU) br. 201/2011 nastavlja se primjenjivati na izjave o sukladnosti tipa vozila iz članka 26. stavka 4. Direktive 2008/57/EZ do 15. lipnja 2020. u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797 i nisu dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797.
                        Prilog Uredbi (EU) br. 201/2011 nastavlja se primjenjivati na izjave o sukladnosti tipa vozila iz članka 26. stavka 4. Direktive 2008/57/EZ do 30. listopada 2020. u državama članicama koje su dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797.”;

                        (2)

                        u članku 12. četvrti podstavak zamjenjuje se sljedećim:
                        „Ova se Uredba primjenjuje od 16. lipnja 2020. u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797 i nisu dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797.
                        U svim državama članicama primjenjuje se od 31. listopada 2020.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 44.

            (2)  Direktiva (EU) 2020/700 Europskog parlamenta i Vijeća od 25. svibnja 2020. o izmjeni direktiva (EU) 2016/797 i (EU) 2016/798 u pogledu produljenja razdoblja za njihovo prenošenje (SL L 165, 27.5.2020., str. 27).

            (3)  Provedbena uredba Komisije (EU) 2019/250 od 12. veljače 2019. o obrascima za „EZ” izjave i „EZ” potvrde za sastavne dijelove interoperabilnosti i podsustave željeznica, modelu izjave o sukladnosti odobrenog tipa željezničkog vozila i o „EZ” postupcima provjere podsustava u skladu s Direktivom (EU) 2016/797 Europskog parlamenta i Vijeća te stavljanju izvan snage Uredbe Komisije (EU) br. 201/2011 (SL L 42, 13.2.2019., str. 9.).


title: Provedbena uredba Komisije (EU) 2020/780 оd 12. lipnja 2020. o izmjeni Uredbe (EU) br. 445/2011 i Provedbene uredbe (EU) 2019/779 u pogledu mjera za produljenje valjanosti određenih ovlaštenja za željezničke subjekte nadležne za održavanje te određenih prijelaznih odredaba zbog pandemije COVID-a 19 (Tekst značajan za EGP)

text:
                  15.6.2020

                  HR

                  Službeni list Europske unije

                  L 188/8

         PROVEDBENA UREDBA KOMISIJE (EU) 2020/780
         оd 12. lipnja 2020.
         o izmjeni Uredbe (EU) br. 445/2011 i Provedbene uredbe (EU) 2019/779 u pogledu mjera za produljenje valjanosti određenih ovlaštenja za željezničke subjekte nadležne za održavanje te određenih prijelaznih odredaba zbog pandemije COVID-a 19
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/798 Europskog parlamenta i Vijeća od 11. svibnja 2016. o sigurnosti željeznica (1), a posebno njezin članak 14. stavak 6.,
         budući da:

                     (1)

                     Države članice obavijestile su Komisiju o poteškoćama pri obnavljanju određenih ovlaštenja za željezničke subjekte nadležne za održavanje („ECM ovlaštenje”) zbog mjera uvedenih u kontekstu pandemije COVID-a 19.

                     (2)

                     Obnavljanje ECM ovlaštenja ili ovlaštenja u pogledu funkcija održavanja ustupljenih vanjskim izvođačima za teretne vagone, koja su izdana u skladu s Uredbom Komisije (EU) br. 445/2011 (2), čija je valjanost istekla ili će uskoro isteći, možda neće biti moguće zbog nužnih mjera u kontekstu pandemije COVID-a 19 i koje su u nekim državama članicama stupile na snagu 1. ožujka 2020. Konkretno, tijela za izdavanje ECM ovlaštenja možda neće moći pravodobno provesti sve korake potrebne za obnavljanje ECM ovlaštenja ili ovlaštenja u pogledu funkcija održavanja ustupljenih vanjskim izvođačima u skladu s Uredbom (EU) br. 445/2011 ili, od 16. lipnja 2020., s Provedbenom uredbom Komisije (EU) 2019/779 (3).

                     (3)

                     Kako bi se osigurao kontinuitet poslovanja, valjanost ECM ovlaštenja i ovlaštenja u pogledu funkcija održavanja ustupljenih vanjskim izvođačima koja su izdana u skladu s Uredbom (EU) br. 445/2011, koja istječu u razdoblju od 1. ožujka 2020. do 31. kolovoza 2020., trebalo bi produljiti za dodatnih šest mjeseci. Time se ne bi trebala dovoditi u pitanje primjena članka 7. stavka 7. Uredbe (EU) br. 445/2011 ako tijelo nadležno za izdavanje ovlaštenja utvrdi da subjekt nadležan za održavanje više ne ispunjava zahtjeve na temelju kojih je izdalo ECM ovlaštenje ili ovlaštenje u pogledu funkcija održavanja ustupljenih vanjskim izvođačima.

                     (4)

                     Zbog pandemije COVID-a 19 primjereno je dopustiti dulje razdoblje za provedbu zahtjeva o komponentama ključnima za sigurnost i za primjenu novog sustava na vozila koja nisu teretni vagoni. Prijelazne odredbe Provedbene uredbe (EU) 2019/779 trebalo bi stoga prilagoditi.

                     (5)

                     Stoga je Uredbu (EU) br. 445/2011 i Provedbenu uredbu (EU) 2019/779 potrebno na odgovarajući način izmijeniti.

                     (6)

                     Od 1. ožujka 2020. valjanost određenih ECM ovlaštenja već je istekla. Kako bi se izbjegla pravna nesigurnost, produljenje valjanosti ECM ovlaštenja trebalo bi se stoga primjenjivati od 1. ožujka 2020.

                     (7)

                     Mjere predviđene ovom Uredbom u skladu su s mišljenjem odbora iz članka 51. stavka 1. Direktive (EU) 2016/797 Europskog parlamenta i Vijeća (4).

                     (8)

                     Kako bi se osigurala djelotvornost mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije,

               DONIJELA JE OVU UREDBU:

            Članak 1.
            U članku 7. Uredbe (EU) br. 445/2011 stavak 4. zamjenjuje se sljedećim:

                        „4.

                        Ne dovodeći u pitanje odredbe članka 15. stavka 6. Provedbene uredbe Komisije (EU) 2019/779 (*1), ECM ovlaštenje vrijedi za razdoblje do pet godina. Nositelj ovlaštenja odmah obavješćuje tijelo nadležno za davanje ovlaštenja o svim bitnim promjenama okolnosti koje su postojale u trenutku dodjele prvobitnog ovlaštenja, kako bi tijelo nadležno za davanje ovlaštenja moglo donijeti odluku o izmjeni, obnavljanju ili oduzimanju ovlaštenja.

            Članak 2.
            Provedbena uredba (EU) 2019/779 mijenja se kako slijedi:

                        1.

                        u članku 15. stavak 5. zamjenjuje se sljedećim:

                                    „5.

                                    Svi subjekti nadležni za održavanje vozila osim teretnih vagona i vozila navedenih u članku 15. stavku 1. Direktive (EU) 2016/798, na koja se ne primjenjuju stavci od 2. do 4., moraju zadovoljavati odredbe ove Uredbe najkasnije do 16. lipnja 2022.”

                        2.

                        u članku 15. dodaje se sljedeći stavak 6.:

                                    „6.

                                    Ne dovodeći u pitanje bilo koji postupak koji tijelo za izdavanje ovlaštenja može provesti na temelju odredaba članka 7. stavka 7. Uredbe (EU) br. 445/2011, valjanost ECM ovlaštenja i ovlaštenja u pogledu funkcija održavanja ustupljenih vanjskim izvođačima izdanih u skladu s tom Uredbom, koja istječe u razdoblju od 1. ožujka 2020. do 31. kolovoza 2020. produljuje se za dodatnih šest mjeseci.”

                        3.

                        u članku 17. drugi podstavak zamjenjuje se sljedećim:

                                    „Primjenjuje se od 16. lipnja 2020. Međutim članak 4. primjenjuje se od 16. lipnja 2021., a članak 15. stavak 6. primjenjuje se od 1. ožujka 2020.”

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 102.

            (2)  Uredba Komisije (EU) br. 445/2011 od 10. svibnja 2011. o sustavu izdavanja ovlaštenja subjektima nadležnim za održavanje teretnih vagona i o izmjeni Uredbe (EZ) br. 653/2007 (SL L 122, 11.5.2011., str. 22.).

            (3)  Provedbena uredba Komisije (EU) 2019/779 оd 16. svibnja 2019. o utvrđivanju detaljnih odredbi o sustavu izdavanja ovlaštenja subjektima nadležnima za održavanje vozila na temelju Direktive (EU) 2016/798 Europskog parlamenta i Vijeća te o stavljanju izvan snage Uredbe Komisije (EU) br. 445/2011 (SL L 139 I, 27.5.2019., str. 360.).

            (4)  Direktiva (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (SL L 138, 26.5.2016., str. 44.).